22 የቱርክ ስሪት ሽጉጥ በጉምሩክ ፈታሾች ተያዘ
በህገ-ወጥ መንገድ ሲዘዋወር የነበረ 22 የቱሪክ ስሪት ሽጉጥ ቶጎጫሌ የመቆጣጠሪያ ጣቢያ ላይ ዛሬ ጠዋት 1፡00 ላይ የጉምሩክ ሰራተኞች ባደረጉት ፍተሻ በቁጥጥር ስር ውሏል፡፡ከሶማሌ ላንድ ተነስቶ በቶጎጫሌ በኩል ወደ ጅግጅጋ ሲጓዝ የነበረ የሰሌዳ ቁጥሩ 44696 በሆነ አይሱዙ ተሸክራካሪ ደብቆ ለማሳለፍ ሲሞከር በቁጥጥር ስር ውሏል፡፡በወቅቱ ተሸከርካሪው ውስጥ የነበረ አንድ ግለሰብ በድርጊቱ እጁ ሊኖርበት ይችላል በሚል ተጠርጥሮ በቁጥጥር ስር እንዲውል ተደርጓል፡፡ህብረተሰቡ የሰላምና ደህንነት ፀር የሆኑ የኮንትሮባንድ ድርጊቶችን ለመከላከል በባለቤትነት ከጉምሩክ ኮሚሽን ጋር ተባብሮ እንዲሰራ የጅግጅጋ ጉምሩክ ቅርንጫፍ ጽ/ቤት ጥሪ አቅርቧል፡፡ምንጭ፡- የገቢዎች ሚኒስቴር